**Opakovanie - technológia**

*Starostlivosť o bielizeň – triedenie, pranie, žehlenie a skladanie*

Aby bola bielizeň čistá, voňavá a bez choroboplodných zárodkov, musí sa jej venovať dostatočná starostlivosť. Špinavá bielizeň nesmie prísť do styku s čistou bielizňou. Zhromažďuje sa v čistiacich miestnostiach, odkiaľ sa prepravuje do práčovne, kde sa perie.

**Pranie** – je proces, pri ktorom sa odstraňujú nečistoty zo špinavej bielizne, bielizeň sa dezinfikuje pridaním dezinfekčného prostriedku na pranie.

**Pracovný postup:**

1. Roztriedime si bielizeň podľa **farby a druhu** na kôpky. Zvlášť posteľnú bielizeň, zvlášť kúpeľnú, zvlášť pracovný odev, zvlášť bielu, farebnú a čiernu bielizeň.
2. Otvoríme práčku, vložíme kôpku bielizne, **nadávkujeme prací prostriedok** (práškový, tekutý, gelové vankúšiky ), môžeme pridať **aviváž, dezinfekčný prostriedok**. Práčku zatvoríme, **zvolíme vhodný program – na 60 °C, alebo 40°C** a spustíme pranie.
3. Po skončení prania sa bielizeň vysuší v sušičke, alebo ju **vyberieme a vyvesíme na sušiak.**
4. Vysušenú bielizeň pozberáme a **vyžehlíme**. Pripravíme si **žehliacu dosku a žehličku**, ktorú zapneme na požadovaný stupeň – podľa toho, čo ideme žehliť. Dávame pozor, aby sme sa nepopálili a nepoškodili bielizeň.
5. Vyžehlenú bielizeň **poskladáme a uložíme** na požadované miesto – napr. do skladu čistej bielizne, do skrine.

Ak je bielizeň veľmi znečistená, môžeme ju vyvariť, alebo vyprať na 90°C. Aby bola bielizeň pevná a ľahšie sa vyžehlila, namočíme ju do škrobu.

Pozorne prečítaj a odpovedz:

1. Ako by si charakterizoval pranie, prečo je dôležité
2. Opíš proces prípravy na pranie a samotné pranie
3. Aké pomôcky potrebujeme pri praní
4. Pokús sa tieto zásady využívať doma pri starostlivosti o bielizeň